open-index/open-wikipedia-markdown huggingface dataset:
M11 (Valko-Venäjä)

**Valtatie M11** () on noin 190 kilometriä pitkä pohjois-eteläsuuntainen valtatie Valko-Venäjän Hrodnan ja Brestin alueilla. Valtatie alkaa Liettuan vastaisella rajalla olevalta Benjakonin raja-asemalta (), kiertää Voranavan sen itäpuolelta, jatkaa Lidan, Dzjatlavan ja Slonimin kautta näiden eteläpuolella sijaitsevaan Ivatsevitšyn piirin Byteniin (), jonka jälkeen tietä on vielä 8 kilometriä ennen kuin tie saapuu lopulta kansalliselle tielle R2. Valtatie M11 muodostaa osan eurooppatietä E85 (), eli osuuden Liettuan rajalta R2-kantatielle, jonka jälkeen E85 jatkaa lounaaseen R2-kantatietä seuraten. Kansallisen tien R2 risteyksestä on kolmen kilometrin matka seuraavalle valtatielle eli Brestistä Minskin kautta Moskovaan johtavalle valtatielle M1 (joka on tietullitietä). 

Kansallinen valtatie M11 oli vielä 2014 alussa BelToll-järjestelmän kuulumaton, tietulleista vapaa valtatie.
 
## Lähteet

## Aiheesta muualla
* Map of tollroads (tulliteiden kartta)   (beltoll.by)
Test Act

**Test Act** on nimitys joukolle Englannissa, Skotlannissa ja Irlannissa aikanaan voimassa olleita lakeja, joiden oli tarkoitus estää katolilaisia pääsemästä julkisiin virkoihin. Tunnetuin oli Englannissa vuosina 1673–1829 voimassa ollut Test Act. Laki vaati julkiseen virkaan nimitettävää henkilöä antamaan vakuutuksen, joka vahvisti hänen uskonnollisen suuntauksensa. Test Act kumottiin osana katolilaisten emansipaatiota.

Englannissa säädettiin uskonpuhdistuksen jälkeen aluksi tiukkoja lakeja, jotka määräsivät rankaisemaan automaattisesti kaikkia, jotka eivät vahvistaneet tunnustavansa virallista anglikaanista uskoa, eikä erillistä virkakieltoa tämän vuoksi tarvittu. Tilanne kuitenkin muuttui, kun suvaitsevampi ilmapiiri mahdollisti 1600-luvulla katolilaisille sekä protestanttisten herätysliikkeiden kannattajille avoimen uskonnonharjoituksen. Anglikaaninen enemmistö halusi nyt estää näiltä ryhmiltä julkisiin virkoihin pääsyn. Vuonna 1661 säädetty ensimmäinen rajoituslaki koski aluksi vain kaupunkien hallintoa, mutta vuoden 1673 Test Act laajensi sen koskemaan kaikkia julkisia virkoja. Lain mukaan julkiseen virkaan pääsy edellytti ehtoollisen vastaanottamista Englannin kirkon menojen mukaisesti. Laki pakotti voimaan astuessaan muun muassa kuningas Kaarle II:n veljen, katoliseksi kääntyneen Yorkin herttua Jaakon luopumaan laivaston päällikkyydestä.

Skotlannissa vastaava laki oli säädetty välittömästi uskonpuhdistuksen jälkeen vuonna 1567. Irlantiin käytäntö tuotiin Englannista vuonna 1704, ja vuodesta 1782 Englantia koskevat Test Act -lait sekä pakolliset uskollisuudenvalat olivat sellaisinaan voimassa myös Irlannissa.

1700-luvun kuluessa lain vaatimista uskon ”testauksista” alettiin vähitellen laistaa protestanttisten herätyssuuntausten edustajien kohdalla, mutta katolilaisten osalta kielto pysyi ehdottomana. Vaatimus virkaan nimitettävän uskonnollisen suuntauksen tutkimisesta poistettiin laista lopulta vuonna 1828. Seuraavana vuonna säädetty laki katolilaisten emansipaatiosta kielsi kaikki muutkin vastaavat rajoitukset. Alkuperäiset Test Act -lait kumottiin tosin Englannissa vasta 1860- ja 1870-luvuilla. Irlannissa käytäntö kiellettiin vuonna 1871 ja Skotlannissa vasta vuonna 1889.

## Lähteet
Markkinoinnin, teknologian ja luovuuden liitto

**Markkinoinnin, teknologian ja luovuuden liitto MTL** oli Suomessa toimivien markkinoinnin ja viestinnän asiantuntijayritysten, kuten mainos-, media- ja viestintätoimistojen etujärjestö. Jäseninä oli myös digitaalista markkinointia ja mainontaa tekeviä ns. digitoimistoja sekä tapahtumamarkkinointia tekeviä yrityksiä. Jäsenyritysten yhteenlaskettu myyntikate oli vuonna 2013 noin 220 miljoonaa euroa ja niiden palveluksessa toimi noin 1&nbsp;600 henkilöä.

MTL yhdistyi vuonna 2020 Marketing Finlandiin.

## Historia
MTL perustettiin vuonna 1942 Mainostoimistojen liitoksi. Mediatoimistojen tultua mukaan vuonna 2000 nimi muutettiin Markkinointiviestinnän Toimistojen Liitoksi. Vuonna 2006 Viestintätoimistojen liitto ja MTL yhdistyivät. Suomen Tapahtumamarkkinointiyhdistys STAY liittyi MTL:ään 2010. Vuonna 2015 nimi muutettiin Markkinoinnin, teknologian ja luovuuden liitoksi.

MTL yhdistyi vuonna 2020 Marketing Finlandin kanssa. Uudeksi nimeksi tuli Marketing Finland.

## Toiminta
MTL järjesti jäsenyrityksilleen markkinointiviestintäalan kilpailuja, koulutusta ja tapahtumia sekä kerää ja tuottaa toimialaa koskevaa tietoa. MTL:n yksin tai yhdessä muiden alan toimijoiden kanssa järjestämiä kilpailuja ja palkintoja olivat Effie, Finnish Comms Awards, Suomen markkinointihenkisin insinööri, televisiomainontaa luotaava Parhaat Sekunnit sekä Kultasulka-kilpailu markkinointiviestintää tunnetuksi tekeville kirjoituksille ja esityksille. MTL:n tapahtumia olivat erilaiset ajankohtaisseminaarit ja jokasyksyinen Markkinoinnin viikko.

MTL oli jäsenenä kansainvälisissä alan kattojärjestöissä kuten EACA (The European Association of Communications Agencies) ja ICCO (The International Communications Consultancy Organisation).

## MTL:n toimitusjohtajia
*Matti Larres 1977–1991
*Sanna-Maija Lagus 1994–1995
*Asko Siukosaari 1996–1997
*Sinikka Virkkunen 1997–2006
*Markus Leikola 2006–2009
*Anne Mehtäläinen 2009–2011
* Tarja Virmala 2011–

## Lähteet

## Kirjallisuutta
* von Hertzen, Pirjo; Melgin, Elina ja Åberg, Leif: *Vuosisata suhdetoimintaa – Yhteisöviestinnän historia Suomessa*, Otava 2012. .
Pekka Kivalo

**Pekka Kivalo** (vuoteen 1935 **Mittler**; 6. tammikuuta 1919 Turku – 12. tammikuuta 2017 Helsinki) oli suomalainen kemisti. Hän oli Teknillisen korkeakoulun fysikaalisen kemian professori 1958–1971, Valtion teknillisen tutkimuskeskuksen kemian laboratorion johtaja 1972–1975, Teknillisen tarkastuslaitoksen ylijohtaja professorin arvolla 1974–1983. Hän tutki elektrodireaktioita ja kompleksinmuodostustasapainoja etenkin polarografian avulla.

Kivalon veli oli Lääkintöhallituksen pääjohtaja Erkki Kivalo.

## Lähteet
The Pathway

**The Pathway** on suomalaisen progressiivisen metallin yhtye Anthrielin esikoisalbumi. Se julkaistiin vuonna 2010 levymerkillä Lion Music.

## Kappaleet
#
#
#
#
#
#
#
#
#
#
#
#

## Kokoonpano
* Klaus Wirzenius – bassokitara, taustalaulu
* Simo Silvan – laulu
* Timo Niemistö – kitara, taustalaulu, tuottaja, äänittäjä
* Antti Hakulinen – kosketinsoitin
* Jari Kuokkanen – rummut
* Joni Lehikoinen – virveli (kappaleet 6 ja 10, sessio)

### Muut tekijät
* Jussi Kulomaa – miksaaja
* Henkka Niemistö – masteroija
* Jan Yrlund – kansikuva, layout
* Pasi Ristolainen – valokuvat

## Arvostelut
* Imperiumi.net: 8– 

## Lähteet

## Aiheesta muualla
* 
*
Kivalo (täsmennyssivu)

**Kivalo** tarkoittaa muun muassa seuraavia:

*Kivalo, vaarajono Lapissa

## Suomalainen sukunimi
*Erkki Kivalo (vuoteen 1935 *Mittler*, 1920–2009), lääkäri, lääkintöhallituksen pääjohtaja
*Hjalmar Appelgren-Kivalo (vuoteen 1906 *Appelgren*, 1853–1937), valtionarkeologi, professorin arvonimi
*Pekka Kivalo (vuoteen 1935 *Mittler*, 1919–2017), kemisti ja professori, Erkki Kivalon veli.
201NYT

**201NYT** on rap/funk -yhtye Funksonsin toinen albumi. Se julkaistiin MediaCroco Recordsin kautta 1. maaliskuuta 2013. Kappaleesta ”Mayday” on kuvattu musiikkivideo.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Tuoreet Platat: 

## Lähteet
Satanic Black Devotion

**Satanic Black Devotion** on suomalaisen black metal -yhtye Sargeistin esikoisalbumi. Se julkaistiin vuonna 2003 levymerkillä Moribund Records.

## Kappaleet
#
#
#
#
#
#
#
#
#

## Kokoonpano
* Hoath Torog – laulu
* Shatraug – kitara, bassokitara, laulu (kappale 4)
* Horns – rummut

## Arvostelut
* The Metal Observer: 9.5/10

## Lähteet

## Aiheesta muualla
* 
* Satanic Black Devotion discogs.com -sivustolla
Ales Mihalevitš

**Aljaksei ”Ales” Anatoljevitš Mihalevitš**  (; s. 1975) on valkovenäläinen juristi ja poliitikko. Hän oli ehdokkaana vuoden 2010 presidentinvaaleissa.

Vaalien jälkeen Mihalevitš joutui vankilaan kahdeksi kuukaudeksi. Hän on syyttänyt viranomaisia kidutuksesta pidätyksensä aikana.

Maaliskuussa 2011 hän lähti maanpakoon ja on asunut Tšekissä ja Puolassa.

Vuonna 2011 Mihalevitš sai kanadalaisen ihmisoikeusjärjestön myöntämän John Humphrey -palkinnon tunnustukseksi työstään kidutettujen hyväksi.

## Lähteet
Niilo Ihamäki

**Niilo Oskari Ihamäki** (15. syyskuuta 1920 Köyliö – 17. tammikuuta 2014 Espoo) oli suomalainen radiotoimittaja.

Ihamäki aloitti toimittajan uransa 1930-luvun lopulla Kokemäellä ilmestyneen sanomalehti Lallin kesätoimittajana. Hän tuli Yleisradion palvelukseen 1953 ja oli muun muassa käynnistämässä Pääministerin haastattelutuntia 1962 sekä luki lehtikatsauksia. Hän toimi myös radion puhetekniikan opettajana Tampereen yliopistossa. 

Ihamäki jäi eläkkeelle Yleisradiosta 1985, mutta hän jatkoi ohjelmien tekoa ja kirjoitti myös artikkeleita satakuntalaisiin lehtiin miltei kuolemaansa saakka. Erityisen mielellään Ihamäki teki ikäihmisten haastatteluja. Hän juonsi Kiikoisissa järjestetyt kansanmusiikkijuhlat Kiikoisten Purpurit 40 kertaa vuosina 1970–2009. 

Niilo Ihamäen poika on Yleisradion toimittaja Olli Ihamäki ja pojanpoika hovimuusikkona tunnettu Ilkka Ihamäki.

## Lähteet

## Aiheesta muualla

*Niilo Ihamäki tapasi emännät, pääministerit ja kuninkaankin Elävä arkisto, Yleisradio
* Niilo Ihamäen muistokirjoitus Helsingin Sanomissa
Valko-Venäjä talviolympialaisissa 2006

**[[Valko-Venäjä]]** osallistui Torinon talviolympialaisiin 2006 28 urheilijan voimin. Torinossa Valko-Venäjä voitti hopean freestylehiihdossa. Avaisijassa Valko-Venäjän lippua kantoi toista kertaa Aleksandr Popov.

## Mitalit

Salt Like Cityssä Valko-Venäjä voitti pronssin freestylehiihdossa. Mitalitaulukossa Valko-Venäjä oli sijalla 25, taakse jäi ainoastaan Latvia.

## Joukkue

Valko-Venäjä nimitti kisoihin 28 henkisen joukkueen, joka koostui 14:stä miesurheilijasta ja 14:stä naisurheilijasta. Joukkueen nuorin osallistuja oli mäkihyppääjä Pjotar Tšaadajeu, jolla oli ikää vain 18 vuotta. Joukkueen vanhin urheilija oli 39-vuotias ampumahiihtäjä Vladimir Dratšov.

Kyseinen olympiajoukkue on kooltaan Valko-Venäjän olympiahistorian pienin joukkue.

## Kuvia


Olena Zubrilova 2006.jpg|Ampumahiihtäjä Olena Zubrylova oli Torinossa parhaimmillaan viides.

2013 WSDC Sochi - Svetlana Radkevich.JPG|Svetlana Radkevich oli kisojen ainoa valkovenäläinen pikaluistelija.

Belarus souvenir sheet no. 52 - Belarus Sportsmen at the XX Olympic Winter Games in Turin.jpg|Valkovenäläisiä postimerkkejä, joissa kuvattu mm. Dzmitryi Daštšynski mitalinsa kanssa.


## Lähteet
Vaahteraliigan kausi 2004

**Vaahteraliigan kausi 2004** oli Vaahteraliigan 25. kausi. Liigan runkosarja alkoi 5. kesäkuuta 2004 ja Vaahteramalja XXV pelattiin 4. syyskuuta 2004. Runkosarjassa kahdeksan joukkuetta pelasi kymmenen ottelua, minkä jälkeen neljä parasta joukkuetta etenivät pudotuspeleihin.

Vaahteramaljassa Turku Trojans kohtasi kolmannen kerran peräkkäin Helsinki Roostersin. Joukkueet olivat kohdanneet viimeisen seitsemän kauden aikana finaalissa viidesti. Roosters voitti ottelun 49–28. Pronssia voitti Seinäjoki Crocodiles. Lappeenrannan Rajaritarit teki paluun Vaahteraliigaan ottaessaan Vaasa Vikingsin jättämän sarjapaikan.

## Runkosarja

## Pudotuspelit

;Tasonmittausottelu
9.9. Velodromi, Helsinki
GS Demons – Wolverines : **45 – 22** (30 – 14)

## Lähteet
The Dark Embrace

**The Dark Embrace** on suomalaisen black metal -yhtye Sargeistin EP-levy. Se julkaistiin vuonna 2008 levymerkillä Moribund Records.

Äänitteestä julkaistiin rajoitettu 1000:n kappaleen painos.

## Kappaleet
#
#

## Kokoonpano
* Hoath Torog – laulu
* Shatraug – kitara, bassokitara
* Black Adept Horns – rummut

## Aiheesta muualla
* 
* The Dark Embrace discogs.com -sivustolla
Riihimäen Urheilusukeltajat

**Riihimäen Urheilusukeltajat ry** on Riihimäellä ja lähialueella toimiva sukellusseura. Vuoden 2016 alussa seuraan kuului noin 230 jäsentä. Seurasta käytetään lyhennettä RiUSuk.  

Riihimäen Urheilusukeltajat ry on perustettu vuonna 1978. Seuran toiminta koostuu laitesukellustoiminnasta, uppopallosta, nuorisotoiminnasta (kuutti- ja norppatoiminnasta) sekä koulutustoiminnasta. Nuoria ja lapsia (alle 19-vuotiaita) on jäsenistä yli kolmannes. Elokuusta 2016 alkaen on seura ollut yksi urheilun Sinettiseuroista.

Riihimäen Urheilusukeltajat on Sukeltajaliiton ja Etelä-Suomen Liikunta ja Urheilun (ESLU) jäsen. Seura on valittu Sukeltajaliiton Vuoden seuraksi vuosina 2009 ja 2014.

Seura järjestää säännöllisesti laitesukelluksen perus- ja jatkokoulutusta. Seuran kouluttajat ovat Sukeltajaliiton kouluttamia, ja koulutus täyttää kansainvälisten sukellusjärjestöjen NAUI:n ja CMAS:in koulutusvaatimukset. 

Laitesukellustoiminnassa Riihimäen Urheilusukeltajat järjestää avovesikaudella sukelluksia Suomen järvi- ja merialueilla sekä ulkomaan sukellusleirejä. Seuran pääasiallisena harjoittelu- ja koulutuspaikkana on Lopen Räyskälässä sijaitseva kirkasvetinen erämaajärvi Iso-Melkutin, jonne on rakennettu sukellustoimintaa helpottavat rantaportaat, varustetasanne sekä vedenalainen harjoittelulava. Talven hallikaudella seuran jäsenet harjoittelevat Riihimäen uimahallissa ja Tervakosken uimahallissa.

Riihimäen Urheilusukeltajat on mukana myös Vapaaehtoisen pelastuspalvelun eli Vapepan toiminnassa. Seuralla oli vuoden 2016 alussa neljä Vapepa-sukelluskoulutuksen saanutta sukeltajaa.

Seura on järjestänyt valtakunnallisen nuorten Melqqu-laitesukellusleirin vuosina 2014 ja 2016. Seuraava leiri on määrä pitää RiUSukin 40-vuotisjuhlavuonna 2018.

## Uppopallo
RiUSuk (Riihimäen Urheilusukeltajat) on voittanut Suomen mestaruuden uppopallossa vuosina 2009-2010, 2015-2016, 2016-2017 ja 2017-2018. RiUSuk on tullut toiseksi uppopallossa vuosina 2010-2011, 2011-2012, 2012-2013, 2013-2014, 2018-2019 sekä saanut pronssia vuonna 2014-2015.  

## Lähteet
* Riihimäen Urheilusukeltajat ry:n verkkosivut
Koktebel

**Koktebel** (, , ) on taajama Krimillä Ukrainassa. Se sijaitsee Mustanmeren rannalla pienien kukkuloiden ympäröimänä, maanteitse noin 15 km Feodosijasta lounaaseen. Koktebelin nimitys on peräisin krimintataarin kielestä ja se tarkoittaa sinisten kukkuloiden maata. 

Vuoteen 1899 asti alue oli melko tuntematon. Tuolloin sinne perustettiin vapauden filosofiaan perustuva yhteisö ja pian siitä tuli pietarilaisten boheemien kesäpaikka.

## Lähteet

## Aiheesta muualla
Isotelus

**Isotelus** (nimen merkitys: *”yhtäläiset ääripäät”*) on sukupuuttoon kuollut ordovikikautinen trilobiittisuku, joka kuuluu lahkoon Asaphida ja heimoon Asaphidae. Sen fossiileja on löydetty Pohjois-Amerikasta.

## Ominaisuudet

*Isotelus* on tasainen trilobiitti, jolta puuttuu etukaari. Sen silmät ovat korkealla päässä ja joillain lajeilla ne ovat jopa jonkin verran koholla. Sukuun kuuluu useita isokokoisia lajeja kuten *Isotelus gigas* ja *Isotelus maximus*, joiden nimet viittaavatkin suureen kokoon. Suvun lajeista suurikokoisin on *Isotelus rex*, joka on tämän lisäksi myös kaikista tunnetuista trilobiiteista suurin. Sen pituus on noin 720 mm, suurin leveys noin 400 mm ja korkeus noin 70 mm. Lisäksi *I. rexillä* ei ole sen kokonaispituutta pidentäviä piikkejä tai muita vastaavia rakenteita toisin kuin esimerkiksi *[[Uralichas]]* ja *[[Terataspis]]* -sukujen trilobiiteilla. 

## Käyttäytyminen
*Isotelus* suvun lajit olivat todennäköisesti lihansyöjiä, saalistajia tai haaskansyöjiä. Eräs joidenkin tämän suvun lajien saalistamiskäyttäytymiseen viittaava asia on se, että kaivamisjälkiä, jotka ovat mitä todennäköisimmin *Isotelus*-lajien tekemiä, on havaittu fossiloituneiden ordovikikautisten matojen kaivamien kolojen yhteydestä. Ne viittaavat siihen, että trilobiitti olisi kaivanut matoja esiin koloistaan syödäkseen ne. Lisäksi *Isotelus*-lajit olivat huonohkoja uimareita ja ne liikkuivatkin todennäköisimmin merenpohjalla tai matalikoissa.

## Lähteet
Daitō

**Daitō** () on kaupunki Osakan prefektuurissa Japanissa. Se sijaitsee prefektuurin itäosassa aivan Osakan kaupungin itäpuolella: lännessä se liittyy Osakan kaupunkialueeseen, idässä kohoavilla vuorilla on luonnonalueita ja Kongō-Ikoma-Kisenin puolikansallispuisto. Daitō rajautuu pohjoisessa Kadoman, Neyagawan ja Shijōnawaten kaupunkeihin, etelässä Higashiōsakan kaupunkiin. Sen pinta-ala on 18,27 neliökilometriä ja siellä on 124&nbsp;437 asukasta (vuonna 2013).

Daitōn kaupunki perustettiin vuonna 1956 kahden maaseutukaupungin ja yhden kyläkunnan yhdistyessä. Tällöin kaupungissa oli noin 30&nbsp;000 asukasta. Seuraavan kahden vuosikymmenen aikana sen väkiluku kasvoi nopeasti Osakan kaupunkialueen ja talouden laajetessa ja oli vuonna 1975 jo 111&nbsp;000.

Daitōta palvelee JR Nishi-Nihonin Katamachi-linja (Gakkentoshi-linja).

## Lähteet

## Aiheesta muualla

*Daitōn kaupungin internetsivut
Martin Ennals -palkinto ihmisoikeuksien puolustajille

**Martin Ennals -palkinto ihmisoikeuksien puolustajille** () on vuodesta 1993 jaettu ihmisoikeuspalkinto. Se jaetaan henkilölle, joka on valveutunut ihmisoikeuksien puolustaja.

Palkinnon summa on 20&nbsp;000 Sveitsin frangia. Palkinnonjakotilaisuus on Genevessä, ja Geneven kaupunki on näyttävässä roolissa. 
Palkinto on nimetty Amnesty Internationalin entisen pääsihteerin Martin Ennalsin mukaan.

## Palkinnon saajat

## Lähteet
Moribund Records

**Moribund Records** on yhdysvaltalainen itsenäinen levy-yhtiö, joka perustettiin vuonna 1993 Port Orchardissa, Washingtonissa.

Levy-yhtiö on julkaissut mm. Antipopen, Azaghalin, Belialin, Hornan, Sargeistin ja Wyrdin albumeita.

## Lähteet

## Aiheesta muualla
* Moribund Records
* Moribund Records Facebookissa
* @ Encyclopaedia Metallum
Maailman ruokapalkinto

**Maailman ruokapalkinto** (engl.  **World Food Prize**) on vuodesta 1987 jaettu kansainvälinen palkinto, joka annetaan henkilölle, joka on tehnyt työtä ruuan ja etenkin maatalouden tuotannon parantamisessa maailmassa.

Palkinnon taustalla on useita bioteknologiaan erikoistuneita maatalousalan yhtiöitä. Palkinnon jakaa Maailman ruokapalkinto -säätiö, jonka johtajana on Yhdysvaltain entinen suurlähettiläs Kenneth M. Quinn.

Palkinnon perustaja oli yhdysvaltalainen maataloustieteilijä, vuoden 1970 nobelisti Norman Borlaug. 

Palkinto jaetaan virallisessa tilaisuudessa Maailman nälkäpäivänä Des Moinesin kaupungissa Iowan osavaltion parlamentissa. Palkintotilaisuuden jälkeen palkitut kokoontuvat Norman E. Borlaug kansainväliseen symposiumiin. Palkinnon summa on 250 000 Yhdysvaltain dollaria.

## Palkinnon saajat

## Lähteet
Adapa

**Adapa** oli babylonialaisessa jumaltarustossa maailman ensimmäinen ihminen ja tietäjä. Nimi Adapa merkitsee sananmukaisesti miestä. Hän on saattanut olla Eridun, sumerilaisen pyhän kaupungin kuningas. Adapa keksi puheen ja loi sivistyneen elämäntavan perustan.

Adapaa voi verrata kristinuskon ensimmäiseen ihmiseen Aadamiin, joka nimesi pedot ja linnut. Adapan taru vastaa kristillistä syntiinlankeemuskertomusta, jossa Eeva, Aadamin puoliso, söi hedelmän kielletystä puusta ja aiheutti ihmisten karkotuksen paratiisista sekä ikuisesta elämästä.

## Mytologia
Adapa sai oppinsa veden, viisauden ja taikuuden jumalalta Ealta, jonka pappina hän toimi. Tarun mukaan Adapa aiheutti ihmiskunnan kuolevaisuuden kieltäytyessään syömästä ikuisen elämän ruokaa taivaassa. Hänen ollessaan kalastamassa Persianlahdella tuuli kaatoi hänen veneensä. Suuttuneena Adapa kirosi tuulen. Hänen kirouksensa oli niin voimakas, että tuulen siivet murtuivat. Huomatessaan tavallisen ihmisen suuren voiman taivaan jumala Anu säikähti. Hän määräsi Adapan tulemaan luokseen taivaaseen. Ea, joka ei halunnut menettää uskollista pappiaan taivaan houkutuksille, laati suunnitelman. Hän pyysi Adapaa pukeutumaan surupukuun sekä olemaan syömättä ja juomatta mitään tarjottua vierailunsa aikana. Adapa suostui tähän. Taivaassa Adapan otti vastaan vuorotellen kuoleva ja uudelleen syntyvä jumala Tammuz. Tammuz kummasteli, miksi Adapa piti taivaassa surupukua yllään. Adapa vastasi surevansa Tammuzin lähtöä maailmasta, ja vastaus miellytti tätä. Näin Adapaa kohdeltiin taivaassa vieraan tavoin, ei suinkaan rikollisena. Taivaan jumala Anu tarjosi Adapalle ruokaa ja juomaa hyvin aikein. Kieltäytyessään kohteliaasti tarjotusta Adapa kertoi Ean varoituksesta. Anu nauroi, sillä hän oli tarjonnut vieraalleen ikuisen elämän ruokaa. Anulla ei tuntunut olevan valinnan varaa miehen näin hienovaraisesti kieltäytyessä. Adapa palautettiin maan päälle, ja näin hän menetti mahdollisuuden kuolemattomuuteen sekä itseltään että kaikilta muilta ihmisiltä.

## Lähteet
* Cotterell, Arthur: Maailman myytit ja tarut. WSOY 1996. 
### Viitteet

## Aiheesta muualla
* http://www.ancient.eu.com/article/216/
* http://www.piney.com/BabCathEncy.html
Rameswaram

**Rameswaram** (; myös **Ramesvaram**, **Rameshwaram** tai **Ramisseram**) on kaupunki Ramanathapuramin piirikunnassa Tamil Nadun osavaltiossa Etelä-Intiassa. Se sijaitsee Pambanin saarella Palkinsalmen erottamana Manner-Intiasta ja noin 50 kilometrin päässä Sri Lankalle kuuluvasta Mannarin saaresta. Pambanin saaren, joka tunnetaan myös Rameswaramin saarena, yhdistää Manner-Intiaan Pambanin silta. 

## Väestö
Vuonna 2001 Rameswaramissa asui 37&nbsp;968 ihmistä. Väestöstä 52&nbsp;% oli miehiä ja 48&nbsp;% naisia. 16,05&nbsp;% oli alle kuusivuotiaita.

Vuonna 2011 kaupungin väkiluku oli 44&nbsp;856.

## Uskonto
Varanasin lisäksi Rameswaramia pidetään yhtenä hindujen pyhimmistä paikoista Intiassa. Kaupungin merkittävin historiallinen maamerkki on Ramanathaswamyn temppeli, joka on omistettu Shivalle. Sekä temppeli että kaupunki ovat tärkeitä pyhiinvaelluskohteita shaiviiteille ja vaishnaville.


Tiedosto:Pamban-bridge.JPG|Pambanin silta.
Tiedosto:Ramesw1.jpg|Pyhiinvaeltajia Rameswaramissa.
Tiedosto:Rameswaram temple (11).jpg|Ramanathaswamyn temppeli.


## Lähteet

## Aiheesta muualla
M3 (Valko-Venäjä)

**Valtatie M3** on noin 260 kilometriä pitkä valtatie Valko-Venäjällä. M3 alkaa Minskin kaupungin keskustan Jakub Kolasin aukiolta pohjoiskoilliseen johtavan *Jakub Kolasin kadun* () ja sitä seuraavan *Logoiski trakt* -kadun jatkona Minskin kehätieltä M9 eteenpäin kohti Vitsebskiä.  Kehätien risteyksen pohjoispuolella on suuri Bigzz-hypermarket. 

Minskin kehätien jälkeen M3 kulkee kohti Lahoiskia, joka ohitetaan kaupungin länsipuolelta. Valtatie M3 kuuluu Lahoiskiin saakka (tilanne vuoden 2014 alkuun mennessä) BelToll-järjestelmään eli se on etelälukevia ja kameravalvottuja mittauspisteitä sisältävä tullitie, jonka käytöstä peritään tulliliittoon kuulumattomilta ulkomaalaisilta henkilöautoilta ja valkovenäläisiltä raskaan liikenteen ajoneuvoilta tietulli. Tämän jälkeen maantie jatkaa yhä pohjoiskoilliseen, kunnes noin 7 kilometriä kantatie P3:n risteyksen jälkeen suuntaa selvemmin itään Bjarezinan biosfäärialueen halkaisten, jonka jälkeen jatkaa koilliseen Lepelin suuntaan. Lepel ohitetaan itäpuolelta ja Bešankovitšy eteläpuolelta kiertäen. Valtatie päättyy Vitsebskiin, jossa sen jatkona on keskustaa kohti vievä katu (*Zelenogurskaja ulitsa*). 

Muutaman kilometrin päässä M3 valtatiestä itään, noin 60 kilometrin päässä Minskistä, on vaikuttava Hatynin muistoalue.
 
## Lähteet

## Aiheesta muualla
* Map of tollroads (tulliteiden kartta)   (beltoll.by)
PlayRaven

**PlayRaven** oli suomalainen pelialan yritys, jonka perustivat keväällä 2013 viisi pelialalla aiemminkin toiminutta yrittäjää. Perustajilla on kokemusta mm. suomalaisista Remedy Entertainmentistä ja Digital Chocolatesta. Yritys sai 1,7 miljoonan euron rahoituksen tammikuussa 2014.

Yrityksen ensimmäisen peli oli SpyMaster Applen mobiililaitteille.

Yritys julkaisi kaksi seuraavaa peliään Robocide ja Winterstate vuonna 2016.

Rovio osti PlayRavenin koko osakekannan vuonna 2018.
## Pelit

## Arvioita

*[[SpyMaster]]* sai 1/5 tähteä Pocket Tactics-sivuston arvostelussa ja 7/10 PocketGamer arvostelussa.

*[[Robocide]]* sai 8/10 PocketGamer arvostelussa.

*[[Winterstate]]* sai 8/10 PocketGamer arvostelussa.

## Lähteet

## Aiheesta muualla
* Viralliset kotisivut 
* Robocide
* Winterstate
Radimitšit

**Radimitšit** (, ) olivat Dneprin yläjuoksun vasemmanpuoleisella maa-alueella sekä joen Sož- ja Desna-sivuhaarojen valuma-alueella 800–1100-luvuilla elänyt itäslaavilainen heimoyhteisö.

Heimoyhteisö liittyi sujuvien jokiyhteyksien johdosta tiiviisti Kiovan Rusin keskiosiin. Arkeologisten aineiston mukaan radimitšit muistuttivat ympäröiviä heimoja taloudelliselta, sosiaaliselta ja kulttuuriselta kehitykseltään. 1000- ja 1100-luvuilta alueelta tunnetaan useita feodaalisia kaupunkeja: Homel (Gomel) ja Tšatšersk Sožin varrelta, Vštšiž Desnan varrelta, Vorobin, Ropeisk, Starodub. Alueesta tuli virallisesti osa Kiovan Rusia vuonna 984. Myöhemmin, Jaroslav Viisaan kuoltua alueen länsiosa tuli osaksi Smolenskin ruhtinaskuntaa ja itäosa heimoalueesta liitettiin Tšernihivin ruhtinaskuntaan. Radimitšit mainitaan kronikoissa viimeisen kerran vuonna 1169.

Nykyisen Valko-Venäjän itäisimmässä osassa asuneita radimitšejä pidetään yhtenä valkovenäläisten kantaheimoista.


Kuva:Slav-7-8-obrez.png|Venäläinen näkemys itäisen Keski-Euroopan heimoista 600- ja 700-luvuilla . Radimitšit (радимичи) mainitaan vihreän alueen keskiosassa Tšernigovin pohjoispuolella.
Kuva:East Slavic tribes peoples 8th 9th century.jpg|Ukrainalainen näkemys itäslaavilaisista heimoista ajanjaksolla 700–850 jaa. .


## Lähteet
Numeerinen virtausdynamiikka

**Numeerinen virtausdynamiikka**  eli *CFD, Computational Fluid Dynamics* on virtausmekaniikan osa-alue, jossa numeerisilla menetelmillä ratkaistaan ja analysoidaan fluidien, eli nesteiden ja kaasujen käyttäytymistä. Tietokoneita käytetään tarvittavien laskelmien suorittamiseen. Laskutoimitusten avulla simuloidaan nesteiden ja kaasujen vuorovaikutusta. Pinnat määritellään reunaehtoina. Suurnopeustietokoneilla voidaan saavuttaa parempia tuloksia. Kehitystyö parantaa edelleen ohjelmistojen tarkkuutta ja nopeutta monimutkaisissa simulointiskenaarioissa, joissa voi olla esimerkiksi transoonisia tai turbulenttisia virtauksia. Tällaista kehitystyötä validoidaan kokeellisesti esimerkiksi tuulitunnelissa tai lopulta täyden mittakavaan testeissä, esimerkiksi koelentojen avulla.

## Aiheesta muualla

*CFDWiki &ndash; the Computational Fluid Dynamics reference wiki. 
* *Kurssi:* Introduction to CFD  – Dmitri Kuzmin (Dortmund University of Technology)
Mark Frost

**Mark Frost** (s. 25. marraskuuta 1953 New York, Yhdysvallat) on yhdysvaltalainen kirjailija, käsikirjoittaja, ohjaaja ja elokuvatuottaja. Hänet tunnetaan parhaiten televisiosarjan *[[Hill Street Blues]]* käsikirjoittajana ja *[[Twin Peaks]]in* toisena luojana.

## Ura
Frost oli NBC:n televisiosarja *Hill Street Bluesin* käsikirjoittaja. Hän loi yhdessä David Lynchin kanssa ABC:n televisiosarjat *Twin Peaksin* ja *[[On the Air]]in*. Hän on ollut kirjoittamassa ja ohjaamassa elokuvaa *Storyville*, hän on käsikirjoittanut elokuvaa *Fantastic Four*, sekä käsikirjoittanut elokuvan *The Greatest Game Ever Played*, joka perustui Frostin omaan, samannimiseen kirjaan.

Frostin muut, golfia käsittelevät kirjat ovat nimeltään *The Match: The Day the Game of Golf Changed Forever* ja *The Grand Slam*. Hänen kaunokirjalliseen tuotantoonsa kuuluvat kirjat *The List of Seven*, *The Six Messiahs* ja *The Second Objective*.

## Yksityiselämä
Frost on syntynyt New Yorkissa, mutta lapsena hänen perheensä muutti Los Angelesiin. Hän on näyttelijä Warren Frostin poika, ja kirjailija Scott Frost on hänen veljensä.

## Bibliografia
### Kaunokirjallisuus
* *[[The Secret Diary of Laura Palmer]]* (1990)
* *[[The List of Seven]]* (1993)
* *[[The Six Messiahs]]* (1995)
* *[[Before I Wake]]* (1997) pseudonyymillä Eric Bowman
* *[[The Second Objective]]* (2009)
* *[[Paladin Prophecy 1: The Paladin Prophecy]]* (2012)
* *[[Paladin Prophecy 2: The Alliance]]* (2013)

### Muu tuotanto
* *[[The Greatest Game Ever Played: A True Story]]* (2002)
* *[[The Grand Slam: Bobby Jones, America, And the Story of Golf]]* (2006)
* *[[The Match: The Day the Game of Golf Changed Forever]]* (2007)
* *[[Game Six]]* (2009)

## Filmografia
### Elokuvat
* *[[Twin Peaks – Tuli kulje kanssani]]*
* *[[The Greatest Game Ever Played]]*
* *[[Fantastic Four (vuoden 2005 elokuva)|Fantastic Four]]*
* *[[Fantastic Four: Hopeasurffari]]*
* *[[Storyville (elokuva)|Storyville]]*
* *[[The Believers]]*

### Televisio
* *[[Twin Peaks]]*
* *[[Hill Street Blues]]*
* *[[On the Air]]*
* *[[Buddy Faro]]*
* *[[Kutsukaa McCall]]*
* *[[The Six Million Dollar Man]]*
* *[[American Chronicles]]*
* *[[All Souls]]*

## Aiheesta muualla
* Mark Frostin viralliset kotisivut
* 
* Mark Frost Allmovie-sivustolla.
Vital Rymašeuski

**Vital Anatoljevitš Rymašeuski** (, s. 1975) on valkovenäläinen poliitikko. Hän oli vuoden 2010 presidentinvaaleissa Valko-Venäjän kristillisen puolueen ehdokkaana. Vaalien jälkeen Rymašeuski pidätettiin muiden oppositiojohtajien tavoin, ja hänet tuomittiin ehdolliseen vankeusrangaistukseen. Vaalien vuosipäivänä Rymašeuski siepattiin ja hänet kyyditettiin pakettiautolla tuntemattomaan paikkaan. Ehdollisen koeaika päättyi vuonna 2013, minkä jälkeen Rymašeuski saa taas matkustaa ulkomaille.

## Lähteet
Long Dong Silver

**Daniel Arthur Mead** (s. 20. huhtikuuta 1960) alias **Long Dong Silver** on britannialainen entinen aikuisviihdetähti. Hän esiintyi useissa aikuisviihde-elokuvissa ja sai mainetta muun muassa pitkän, noin 18 tuuman sukuelimensä ansiosta. Myöhemmin kuitenkin osoitettiin, että elin oli tosiasiassa Elefanttimies-elokuvassa työskennelleen maskeerajan valmistama proteesi ja tämä vaikutti Silverin maineeseensa kielteisesti. Hän esiintyi, mm. Beauty and the Beast -nimisessä pornoelokuvassa. Silver lopetti aikuisviihdeuransa vuoden 2008 paikkeilla.

## Lähteet
* http://www.wweek.com/portland/article-9610-members_only.html

### Viitteet
Omer Beriziky

**Omer Berizky** (s. 9. syyskuuta 1950) on madagaskarilainen poliitikko, joka toimi maansa pääministerinä vuosina 2011–2014. Hän toimi virassa yhteistoimintahallituksen nimittämänä. Berizky on kotoisin Madagaskarin pohjoisosasta ja työskenteli ennen historian professorina. Hän on toiminut myös maansa EU-lähettiläänä.

Vuonna 2014 Berizikyn seuraajaksi valittiin Kolo Roger.

## Lähteet
* 

### Viitteet
Valko-Venäjä kesäolympialaisissa 1996

**[[Valko-Venäjä]]** osallistui Atlantan kesäolympialaisiin 1996 157 urheilijan voimin. Kyseessä olivat Valko-Venäjän ensimmäiset kesäolympialaiset omana joukkueena. Maa saavutti myös ensimmäisen olympiakultansa itsenäisenä valtiona.

Avaisijassa Valko-Venäjän lippua kantoi Igor Železovski.

## Mitalit

Valko-Venäjä voitti kisoissa kullan, kuusi hopeaa ja kahdeksan pronssia. Mitalit oikeuttivat mitalitaulukossa sijalle 20. Mitalitaulukossa alapuolella jäi muun muassa Suomi.

Naisten soutukahdeksikon joukkue: Jelena Mikulitš, Marina Znak, Natalja Voltšek, Natalia Stasjuk,Tamara Davydenko, Valentina Skrabatun, Natalja Lavrinenko, Jaroslava Pavlovitš ja Aleksandra Pankina.

## Joukkue

Valko-Venäjää edusti kisoissa 157 urheilijaa, joista 91 oli miehiä ja 66 naisia. Joukkueen nuorin osallistuja oli voimistelija Tatiana Zharganova, jolla oli ikää vain 15 vuotta. Joukkueen vanhin urheilija oli 40-vuotias purjehtia Sergey Khoretskiy. Voimistelija Vitali Štšerbo oli menestynein urheilija, voittaen neljä pronssia. Hän oli henkilökohtaisen mitalitaulukon kymmenes.

## Kuvia


1996. Stamp of Belarus 0157.jpg|Valkovenäläinen postimerkki, jossa kuvattu painia.

1996. Stamp of Belarus 0158.jpg|Valkovenäläinen postimerkki, jossa kuvattu painonnostoa.

1996. Stamp of Belarus 0156.jpg|Valkovenäläinen postimerkki, jossa kuvattu kiekonheittoa.


## Lähteet
Josef Priller

**Josef** ***Pips*** **Priller** oli saksalainen, vain 163 cm pitkä, hävittäjä-ässä ja merkittävä hävittäjäjohtaja. Priller saavutti kaikki 101 ilmavoittoaan länsi-euroopassa, 307 sotalennolla.  Hän kuuluu niiden kahdeksan saksalaisohjaajan joukkoon jotka saavuttivat yli 100 ilmavoittoa länsi-liittoutuneita vastaan. 

Priller ura JG 26:ssa alkoi marraskuussa 1940, jolloin hänet komennettiin JG 51:stä 1. lentueen päälliköksi, 17. marraskuuta 1941 kaatuneen Eberhard Henrici:n korvaajaksi. Prillerille oli vain kuukautta aikaisemmin myönnetty ritariristi saavutuksistaan Hävittäjärykmentti 51:ssä  Priller toimi hävittäjälentorykmentti Jagdgeschwader 26 ”Schlageterin” komentajana ajalla 11. tammikuuta 1943 – 27. tammikuuta 1945  Prillerin pudotussuhde oli 3.04. 

## Lähteet
* 
* 

### Viitteet
Julie Gayet

**Julie Gayet** (s. 3. kesäkuuta 1972) on ranskalainen näyttelijä ja tuottaja. Gayet opiskeli historiaa, psykologiaa ja sirkustaitoja ennen ryhtymistään näyttelijäksi. Hän on esiintynyt useissa elokuvissa sekä televisiosarjoissa, mutta maailmanlaajuisen huomion keskipisteeseen hän tuli, kun tieto hänen ja Ranskan presidentin François Hollanden salasuhteesta tuli julki. Gayet ja Hollande menivät naimisiin Hollanden presidenttikauden jälkeen kesäkuussa 2022.

## Lähteet

## Aiheesta muualla

* 
* Julie Gayet Allmovie.com-sivustolla.
Raitavesikobra

**Raitavesikobra** (*Naja annulata*) on myrkkytarhakäärmeiden heimoon kuuluva käärmelaji. Se kuuluu kobrien sukuun (*Naja*) ja vesikobrien alasukuun (*Boulengerina*). Raitavesikobra saattaa olla liikkeellä sekä yöllä että päivällä.

## Ulkonäkö ja koko
Raitavesikobra kasvaa 1,4–2,7 metriä pitkäksi. Sen ruumiinrakenne on lieriömäinen, pää on lyhyt ja suomut ovat pehmeät. Käärmeen pääväri on punaruskea ja sillä on mustia raitoja. Raitavesikobran itäisellä *N. a. stormsi*&nbsp;-alalajilla on raitoja vain kaulassa.

## Levinneisyys ja elinympäristö
Raitavesikobraa tavataan Länsi- ja Keski-Afrikassa. Sitä esiintyy metsissä, savanneilla, järvissä ja joissa.

## Ravinto
Laji syö kaloja ja sammakkoeläimiä.

## Lähteet

## Aiheesta muualla
* The University of Adelaide, Australia, Clinical Toxinology Resources: Naja annulata 
* http://www.markoshea.info/downloads/oshea_mcintyre_2005_boulengerina_annulata_stormsi_attempted_predation.pdf
Tupla-tupla

**Tupla-tupla** on  koripalloon liittyvä termi. Tupla-tuplan saavuttaakseen tulee pelaajan päästä yhden ottelun aikana kaksinumeroisiin lukemiin (toisin sanoen 10 tai enemmän) kahdessa tilastokategoriassa viidestä. Nämä viisi kategoriaa ovat pisteet, levypallot, koriin johtaneet syötöt, riistot sekä torjunnat. Useimmiten tupla-tupla saavutetaan pisteiden ja levypallojen avulla. Toiseksi yleisin yhdistelmä on pisteet ja syötöt.

Tupla-tuplat ovat melko yleisiä, etenkin  NBA:ssa, jossa peliaika on pidempi kuin muualla. NBA:ssa ottelun kesto on 48 minuuttia, kun muissa sarjoissa ottelu kestää 40 minuuttia.

## Katso myös
* Tripla-tupla

## Aiheesta muualla
* Korisliigan tupla-tuplat kaudella 2012-2013
Aleqa Hammond

**Aleqa Hammond** (s. 23. huhtikuuta 1965) on grönlantilainen poliitikko ja Grönlannin ensimmäinen naispääministeri. Hän nousi tehtäväänsä vuoden 2013 vaalien jälkeen kerättyään ennätykselliset 6&nbsp;818 ääntä sosiaalidemokraattisen Siumut-puolueen johtajana. Hammond valittiin Grönlannin parlamenttiin ensimmäistä kertaa vuonna 2005. Ennen pääministeriyttä hän toimi perhe- ja oikeusministerinä sekä talous- ja ulkoministerinä. Hän erosi virastaan vuonna 2014, kun hän oli jäänyt kiinni julkisten varojen käytöstä omiin menoihinsa. Seuraavana vuonna hänet valittiin kansankäräjien jäseneksi. Hammond erotettiin vuonna 2016 Siumut-puolueesta hänen väärinkäytettyään kansanedustajan luottokorttiaan. Hänet hyväksyttiin takaisin puolueen jäsenseksi 2021 ja kesällä 2025 hänet valittiin uudelleen puolueen johtoon.
 
Hammond yritti pääministerikaudellaan vähentää Grönlannin riippuvuutta Tanskasta, jonka alainen itsehallintoalue Grönlanti on. Tärkein keino tässä on maan mittavien mineraalivarantojen, etenkin uraanin, hyödyntäminen. Tiukkoja ympäristösäädöksiä oli tarkoitus lieventää, jotta maahan saataisiin ulkomaisia investointeja kaivostoiminnan muodossa.

Hammond puhuu sujuvasti grönlantia, tanskaa, englantia, inuktitutia ja saksaa.

## Lähteet
* http://www.independent.co.uk/i/page-3-profile-aleqa-hammond-greenlands-prospective-new-leader-8533557.html
* 
* 

### Viitteet

## Aiheesta muualla
Valko-Venäjä kesäolympialaisissa 2000

**[[Valko-Venäjä]]** osallistui Sydneyn kesäolympialaisiin 2000 139 urheilijan voimin. Avajaisissa Valko-Venäjän lippua kantoi painija Sjarhei Lištvan.

## Mitalit

Valko-Venäjä voitti kisoissa kolme kultaa, kolme hopeaa ja yksitoista pronssia. Mitalit oikeuttivat mitalitaulukossa sijalle 16. Mitalitaulukossa alapuolella jäi muun muassa Suomi.

### Kultaa

* Jekaterina Karsten – Soutu, naisten yksikkö
* Janina Karoltšyk – Yleisurheilu, naisten kuulantyöntö
* Ellina Zvereva – Yleisurheilu, naisten kiekonheitto

### Hopeaa

* Igor Basinsky – Ammunta, miesten 50 m pistooli
* Julija Raskina – Rytminen voimistelu, naisten yksilökilpailu 
* Tatjana Ananko, Tatjana Belan, Anna Glazkova, Irina Iljenkova, Maria Lazuk, Olga Puževiš – Rytminen voimistelu, naisten joukkuekilpailu 

### Pronssia

* Igor Basinsky – Ammunta, miesten 10 m ilmapistooli
* Lalita Jauhleuskaja – Ammunta, naisten 25 m urheilupistooli
* Sjarhei Martynau – Ammunta, miesten 50 m pienoiskivääri (makuu)
* Anatoli Larjukau – Judo, miesten 73 kg
* Pavel Dovgal – Nykyaikainen viisiottelu, miesten kilpailu
* Dmitri Debelka – Paini, miesten kreikkalais-roomalainen 130 kg
* Gennadi Oleštšuk – Painonnosto, miesten höyhensarja
* Sergei Lavrenov – Painonnosto, miesten kevytsarja
* Iryna Jattšanka – Yleisurheilu, naisten kiekonheitto
* Ihar Astapkovitš – Yleisurheilu, miesten kiekonheitto
* Natallja Sazanovitš – Yleisurheilu, naisten seitsenottelu

## Joukkue

Valko-Venäjää edusti kisoissa 139 urheilijaa, joista 72 oli miehiä ja 67 naisia. Joukkueen nuorimmat osallistujat olivat voimistelijat Anna Meysak, Tatyana Grigorenko, Maria Lazuk ja Tatjana Ananko, joilla oli ikää vain 16 vuotta. Joukkueen vanhin urheilija oli 51-vuotias soutaja Valentina Khokhlova. Khoklovalle kisat olivat toiset olympialaiset: vuoden 1988 kesäolympialaisissa hän oli edustanut Neuvostoliittoa. Joukkueen menestynein urheilija oli ampuja Igor Basinsky, joka voitti sekä hopeaa että kultaa.

## Kuvia


Raskina10-syd20000929blr-450ver2.jpg|Julija Raskina suorittamassa rytmisen voimistelun hopeasuoritustaan
2000. Stamp of Belarus 0387.jpg|Valkovenäläinen, olympia-aiheinen postimerkki.


## Lähteet
Takuya Izawa

**Takuya Izawa** (, s. 1. kesäkuuta 1984 Tokio) on japanilainen moottoriurheilija.

## Ura
Hän aloitti Karting-uransa vuonna 1995 ja kilpaili aina vuoteen 2001 asti. Vuonna 2002 Izawa siirtyi Japanin Formula 4 -sarjaan sijoittuen sarjan viidenneksi. Samana vuonna hän kilpaili Saksan Formula Renault -sarjassa. Izawa jatkoi samassa sarjassa vuonna 2003 sijoittuen sarjan seitsemänneksi. Samana vuonna hän kilpaili Japanin Formula Dream -sarjassa sijoittuen sarjan viidenneksi. Vuonna 2004 hän jatkoi samassa sarjassa sijoittuen sarjan kolmanneksi. Vuonna 2005 hän sijoittui sarjan neljänneksi. 

Vuonna 2006 Izawa ajoi Japanin Formula 3 -sarjassa sijoittuen sarjan kuudenneksi. Vuonna 2007 hän sijoittui jälleen kuudenneksi. Samana vuonna hän kilpaili Super GT -sarjassa. Vuodesta 2008 lähtien Izawa kilpaili sekä Super GT- että Formula Nippon -sarjassa. Formula Nipponissa hän sijoittui parhaimmillaan sarjan kolmanneksi vuonna 2012. Super GT -sarjassa Izawa sijoittui parhammillaan toiseksi vuonna 2009. Vuonna 2013 hän ajoi myös kaksi kilpailua WTCC-sarjassa. Vuonna 2014 Izawa siirtyi kilpailemaan Eurooppaan ja kilpaili GP2-sarjassa ART Grand Prix -tallin kuljettajana. Hän ajoi Unkarin pitkässä kilpailussa kolmanneksi ollen kaikkien aikojen vanhin kuljettaja, joka on ajanut GP2-sarjassa palkintokorokkeelle. Hän keräsi kauden aikana lopulta 26 pistettä sijoittuen sarjan 18:nneksi.

## GP2-tulokset

## Lähteet
Étienne Capoue

**Étienne Capoue** (s. 11. heinäkuuta 1988 Niort) on ranskalainen jalkapalloilija, joka edustaa Espanjan Primera Divisiónissa pelaavaa Villarrealia. Hän pelaa puolustavana keskikenttäpelaajana tai puolustajana.

## Seuraura
Debyyttinsä Ranskan pääsarjassa Capoue teki Toulousen joukkueessa 8. joulukuuta 2007 kotivoittoon 1–0 päättyneessä ottelussa Lillea vastaan. Avauskautta seuranneena viitenä kautena hän pelasi liigassa joka kausi yli 30 ottelua. Kaudella 2012–2013 hän teki liigassa seitsemän maalia.

Tottenham Hotspur osti Capouen 15. elokuuta 2013 Toulousesta 11 miljoonalla eurolla. Hän pelasi Valioliigassa kahden kauden aikana 24 ottelua ja teki ainoan maalinsa ensimmäisellä kaudella Manchester Cityä vastaan. Heinäkuussa 2015 Capoue siirtyi Watfordiin. Ensimmäisellä kaudellaan hän pelasi 33 liigaottelua tekemättä maaliakaan, mutta kaudella 2016–2017 hän pelasi 37 liigaottelua ja teki seitsemän maalia, joista neljä kauden viidessä ensimmäisessä ottelussa. Kahtena seuraavana kautena hän teki kumpanakin yhden maalin.

Capoue siirtyi tammikuussa 2022 espanjalaisseura Villarrealiin.

## Maajoukkueura
Capoue pelasi Ranskan juniorimaajoukkueissa yli 30 ottelua. Ranskan A-maajoukkueessa hän debytoi 15. elokuuta 2012 ottelussa Uruguayta vastaan. Ensimmäisen maajoukkuemaalinsa hän teki Ranskan 3–1-voittoon päättyneessä MM-karsintaottelussa Valko-Venäjää vastaan 11. syyskuuta 2012. Hän on pelannut seitsemän maaottelua, joista viimeisen elokuussa 2013.

## Lähteet
Casino Arena

**Casino Arena** on kahden hyppyrimäen muodostama mäkihyppystadion Nordic Center Seefeldissä Telfsissä ja Reith bei Seefeldissa Itävallassa. Lisäksi stadionilla sijaitsi kolme pienempää hyppyrimäkeä (K50, K37, K20), jotka purettiin vuonna 2003.

## Toni-Seelos-Olympiaschanze
Toni-Seelos-Olympiaschanzesta hypätään nykyisin enimmäkseen yhdistetyn maailmancupin osakilpailuja ja Alpen Cupia.

### Historia
Seefeldin ensimmäinen hyppyrimäki, Jahnschanze, rakennettiin vuonna 1931 ja vuonna 1948 se nimettiin alppihiihtolegenda Anton Seelosin mukaan.

Vuoden 1962 remontissa luonnonmäen tilalle rakennettiin 14,5 metriä korkea hyppytorni, K-piste oli 72,5 metrissä. Vuoden 1975 remontissa K-piste siirrettiin 72,5 metristä 82 metriin. Vuoden 2002 remontissa K-piste siirrettiin 82 metristä 90 metriin ja HS-piste asetettiin aluksi 98 metriin ja seuraavana vuonna HS-piste siirrettiin 100 metriin. Huhtikuussa 2010 vanha hyppyrimäki purettiin ja tilalle rakennettiin uusi hyppyrimäki (K99 HS109).

Toni-Seelos-Olympiaschanzessa on järjestetty talviolympialaisten normaalimäkikilpailut vuosina 1964 ja 1976, sekä hiihdon maailmanmestaruuskilpailujen normaalimäkikilpailut vuosina 1985 ja 2019. Siinä on myös järjestetty talviuniversiadit vuonna 2005.

#### Arvokilpailuvoittajat
Talviolympialaisissa 1964 normaalimäen kilpailun voitti Veikko Kankkonen ja talviolympialaisissa 1976 normaalimäen kilpailun voitti itäsaksalainen Hans-Georg Aschenbach.

Vuoden 1985 MM-kilpailuissa normaalimäen kilpailun voitti itäsaksalainen Jens Weißflog. MM-kilpailuissa 2019 miesten normaalimäen kilpailun voitti puolalainen Dawid Kubacki avauskierroksen sijalta 27, naisten kilpailun voitti norjalainen Maren Lundby ja sekajoukkuemäen voitti Saksa joukkueella Katharina Althaus, Markus Eisenbichler, Juliane Seyfarth ja Karl Geiger.

Talviuniversiadeissa 2005 miesten kilpailun voitti itävaltalainen Manuel Fettner, naisten kilpailun voitti itävaltalainen Daniela Iraschko ja joukkuekilpailun voitti Slovenia joukkueella Anže Damjan, Mateuz Sparovec, Rok Urbanc ja Nejc Frank.

### Mäkiennätyksen kehittyminen (miehet)
Virallisen mäkiennätyksen 113,0 metriä on hypännyt Ryōyū Kobayashi, epävirallisen mäkiennätyksen 114,5 metriä on hypännyt Marjan Jelenko.

### Mäkiennätyksen kehittyminen (naiset)
Naisten mäkiennätyksen 108,5 metriä on hypännyt Nika Križnar.

## Toni-Seelos-HS75
Toni-Seelos-HS75-hyppyrimäki rakennettiin vuonna 2010 vuoden 2012 nuorten talviolympialaisten mäkihyppykilpailuja varten. Nuorten talviolympialaisissa 2012 miesten kilpailun voitti slovenialainen Anže Lanišek, naisten kilpailun voitti japanilainen Sara Takanashi ja sekajoukkuekilpailun voitti Saksa joukkueella Katharina Althaus, Tom Lubitz ja Andreas Wellinger.

### Mäkiennätyksen kehittyminen (miehet)
Mäkiennätyksen 81,0 metriä on hypännyt Anže Lanišek

### Mäkiennätyksen kehittyminen (naiset)
Naisten mäkiennätyksen 79,5 metriä on hypännyt Sara Takanashi

## Lähteet
*Casino Arena skisprungschanzen.com 
*New ski jumps in Seefeld inaugurated! skisprungschanzen.com 
*Results – Seefeld fis-ski.com 
*Nordic Combined Results – Seefeld fis-ski.com 

### Viitteet
Lukufiilis

**Lukufiilis** on suomalainen nuortenkirjallisuuteen keskittyvä verkossa ilmestyvä kirjallisuuslehti. Sitä tekevät 13–19-vuotiaat nuoret ympäri Suomen. Lehti käsittelee ajankohtaisia kirjoja, kirjailijoita ja kirjallisuuden ilmiöitä, lukemista ja kirjailijoita.

Lukufiilistä on julkaistu vuodesta 1975. Lukufiiliksen ja sen ruotsinkielisen version *Läsglansin* kerrotaan tavoittavan vuosittain noin 90 000 lukijaa.

Lehden päätoimittaja on Sofia Blomberg. Lehteä julkaisee Lukukeskus.

## Lähteet

## Aiheesta muualla
* Lukufiiliksen verkkosivut
Tea Villilä

**Tea Villilä** (s. 16. huhtikuuta 1991 Hyvinkää) on suomalainen jääkiekkoilija, pelipaikaltaan puolustaja. Hän pelaa naisten liigaa Kiekko-Espoossa. Hän on pituudeltaan 168&nbsp;cm.

Villilä on Hyvinkään Ahmojen kasvatti. Hän edusti SM-sarjassa Espoo Bluesia kausilla 2007–2010 ja Hämeenlinnan Pallokerhoa kaudella 2010–2011. Hän voitti Suomen-mestaruuden Bluesissa 2008 ja 2009 sekä HPK:ssa 2011. Kausilla 2011–2015 hän edusti yhdysvaltalaisen University of Minnesota Duluthin jääkiekkojoukkuetta, kaudella 2015–2016 jälleen HPK:ta, 2016–2017 Espoo Unitedia, 2017–2019 Bluesia ja kaudesta 2019–2020 Kiekko-Espoota. Hän voitti Suomen-mestaruuden 2019, 2021 ja 2022 sekä sai SM-hopeaa 2017, 2023 ja 2024.

Villilä on pelannut 276 SM-sarjan/liigan runkosarjan ottelua. Niissä hän on tehnyt 48 maalia ja antanut 173 maalisyöttöä. Pudotuspeleissä hän on tehnyt 111 ottelussa yksitoista maalia ja antanut 32 maalisyöttöä. Yhdysvaltojen yliopistosarjassa hän teki pelaamissaan 118 ottelussa viisi maalia ja antoi 30 maalisyöttöä. (tilanne kauden 2022−2023 jälkeen)

Villilä pelasi alle 18-vuotiaiden MM-kilpailuissa 2008 ja 2009. Ensimmäisissä aikuisten arvokisoissaan, Sveitsin MM-kilpailuissa 2011 hän sai pronssia. Hän kuului neljänneksi sijoittuneeseen Suomen joukkueeseen MM-kilpailuissa 2012 ja 2013 sekä viidenneksi sijoittuneeseen Suomen olympiajoukkueeseen Sotšissa 2014.

Villilä on pelannut kaikkiaan 96 naisten maaottelua. Niissä hän on tehnyt kolme maalia ja antanut seitsemän maalisyöttöä. MM-kilpailuissa hän on pelaamissaan 18 ottelussa antanut kaksi maalisyöttöä. Olympialaisissa hän on pelannut kuusi ottelua ilman tehopisteitä.

## Lähteet
Immu Suominen

**Immu Suominen** (oik. Antti **Ilmari** Suominen) (s. 1980 Kajaani) on oululainen runoilija, joka tunnetaan ravintola- ja runoklubiesiintymisistään. Suominen on julkaissut kuusi omakustanteista runokirjaa. Esikoisteos oli *Tien päällä, matkalla evakkoon* (2008). Muut teokset ovat *Muistoja Dixonin raitilta* (2011),  *Myrkyllistä jätettä* (2013), *Pulu nokkii oksennusta ja poliisi taluttaa loppumatkan* (2016), *TSIISUS MAI FYYHRER* (2018) ja toistaiseksi viimeisin Lä'ääniltä piirille (2022).

Suomisen runous käsittelee "arkipäivän iloja ja suruja, köyhyyttä, ja mielenterveydellisiä ongelmia". Toisaalta Suomisen runous on myös voimakkaan poliittista, mistä näkyy Suomisen anarkistinen maailmankatsomus. Suomisen runous joka tapauksessa poikkeaa valtavirtarunoudesta karuudellaan ja rujoudellaan.

Suominen on totaalikieltäytyjä, joka kieltäytyi suorittamasta siviilipalvelusta loppuun vuoden 2002 kesäkuussa. Kieltäytymisprosessia ja vankilaan menemistä kuvataan vuonna 2004 julkaistussa Valtio vapauden vei -dokumenttielokuvassa. Suominen sai kieltäytymisestään eli siviilipalvelusrikoksesta 25 vuorokauden ehdottoman vankeustuomion, joka oli puolet hänen jäljellä olleesta siviilipalvelusajasta.

Suominen on saanut oululaisen NKOTB-klubin Vuoden Parsas 2012 UG(Underground)-runoilija -palkinnon.

## Aiheesta muualla
* Immu Suomisen kotisivut 
* Suomisen haastattelu LestaTV:ssä

## Lähteet
Taitoluistelun maailmanmestaruuskilpailut 1913

**Taitoluistelun maailmanmestaruuskilpailut 1913** olivat Itävalta-Unkarin Wienissä ja Ruotsin Tukholmassa käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Wienissä 23. helmikuuta. Naisten ja parien kilpailu käytiin 10.–11. helmikuuta Tukholmassa Pohjoismaisten kisojen yhteydessä.

## Kilpailijat

Kilpailun tuomaristo: Eduard Engelmann (Wien), Ludwig Fänner (Wien), Dr. Minnich (Budapest), Otto Petersen (Tukholma), Dr. P. von Weryho (Varsova).

## Lähteet
* Österreichische Nationalbibliothek: Allgemeine Sport-Zeitung, 2. maaliskuuta 1913, sivu 228 
* Österreichische Nationalbibliothek: Allgemeine Sport-Zeitung, 16. helmikuuta 1913, sivu 170 
* Figure Skating - World Championships 
* 22.2.1913 Suomen Urheilulehti no 15, sivu 37
Nötö (täsmennyssivu)

**Nötö** on viiden saaren nimi Suomessa:

*Nötö, saari Brändössä
*Nötö, saari Föglössä
*Nötö, saari Inkoossa
*Nötö, saari Nauvossa Paraisilla
*Nötö, saari Snappertunassa Raaseporissa